cyanic-selkie/wikianc huggingface dataset:
Κόμμα Εθνικών Φιλελευθέρων
Ιστορικό
Στις εκλογές του 1946 το Κόμμα Εθνικών Φιλελευθέρων συμμάχησε με τις δεξιές εθνικόφρονες δυνάμεις και συμμετείχε στον εκλογικό σχηματισμό της Ηνωμένης Παράταξης Εθνικοφρόνων (Η.Π.Ε.) εκλέγοντας 38 από τους 206 βουλευτές του σχηματισμού.
Πηγές
Κατηγορία:Πρώην φιλελεύθερα κόμματα στην Ελλάδα
Goodyear Tire and Rubber Company
Η Goodyear Tire & Rubber Company είναι αμερικανική πολυεθνική εταιρεία κατασκευής ελαστικών που ιδρύθηκε το 1898 από τον Φρανκ Σαϊμπέρλινγκ και εδρεύει στο Άκρον του Οχάιο. Η Goodyear κατασκευάζει ελαστικά για αυτοκίνητα, εμπορικά οχήματα, ελαφρά φορτηγά, μοτοσικλέτες, SUV, αγωνιστικά αυτοκίνητα, αεροπλάνα, γεωργικά μηχανήματα και βαρέα οχήματα.
Η εταιρεία πήρε την επωνυμία της από τον αμερικανό Τσαρλς Γκούντγιαρ, εφευρέτη του βουλκανισμένου καουτσούκ. Αν και η Goodyear ήταν επιφορτισμένη με την κατασκευή αερόπλοιων και αερόστατων από τις αρχές του 1900, το ​​πρώτο διαφημιστικό αερόστατο της Goodyear πέταξε το 1925. Σήμερα είναι μία από τις πιο αναγνωρίσιμες διαφημιστικές εικόνες στην Αμερική. Η εταιρεία είναι η πιο επιτυχημένη προμηθευτής ελαστικών στην ιστορία της Formula One, με περισσότερες εκκινήσεις, νίκες και πρωταθλήματα κατασκευαστών από κάθε άλλο προμηθευτή ελαστικών. Αποχωρήσει από το άθλημα μετά το 1998. Είναι ο μοναδικός προμηθευτής ελαστικών για τη σειρά NASCAR.
Η Goodyear είναι πρώην συστατικό του Dow Jones Industrial Average. Η εταιρεία εγκαινίασε ένα νέο κτίριο ως παγκόσμια έδρα της στο Άκρον το 2013.
Εξωτερικοί σύνδεσμοι
Κατηγορία:Επιχειρήσεις των ΗΠΑ Κατηγορία:Εταιρείες ιδρυθείσες το 1898
Χόλενσταϊν αν ντερ Ιμπς
Γεωγραφία
Το Χόλενσταϊν αν ντερ Ιμπς ευρίσκεται στο Μόστφιρτελ, στην όχθη του ποταμού Ιμπς. Ποσοστό περίπου 86% του συνόλου της έκτασης του δήμου είναι δασώδες.
Παραπομπές
Κατηγορία:Πόλεις της Κάτω Αυστρίας
Τσάιλερν
Το Τσάιλερν (γερμανικά: Zeillern) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Γεωγραφία
Το Τσάιλερν βρίσκεται στο μέσον του Μόστφιρτελ της Κάτω Αυστρίας. Ποσοστό περίπου 15,41% του συνόλου της έκτασης του δήμου είναι δασώδες.
Παραπομπές
Κατηγορία:Πόλεις της Κάτω Αυστρίας
Τάνγκα (Τανζανία)
Η Τάνγκα (Αγγλικά: Tanga) είναι πόλη της Τανζανίας, ο βορειότερος λιμένας της και πρωτεύουσα της ομώνυμης Περιφέρειας Τάνγκα. Είναι έδρα της Περιφερειακής Διοίκησης. Με πληθυσμό 273.332 κατοίκους το 2012, η Τάνγκα είναι μία από τις μεγαλύτερες πόλεις της χώρας. Είναι μια ήσυχη πόλη, για παράδειγμα σε σύγκριση με την Αρούσα ή το Μόσι που έχουν παρόμοιο αριθμό κατοίκων.
Η πόλη της Τάνγκα βρίσκεται στα παράλια του Ινδικού Ωκεανού, κοντά στα σύνορα με την Κένυα. Σημαντικές εξαγωγές από το λιμάνι της Τάνγκα περιλαμβάνουν σιζάλ, καφέ, τσάι και βαμβάκι. Η Τάνγκα είναι επίσης ένας σημαντικός τελικός σταθμός σιδηροδρόμου, που συνδέει ένα μεγάλο μέρος του εσωτερικού της βόρειας Τανζανίας με τα παράλια. Μέσω της συνδετικής γραμμής της Tanzania Railways Corporations και της κεντρικής γραμμής, η Τάνγκα συνδέεται με την περιοχή των Μεγάλων Λιμνών της Αφρικής και την περιοχή της οικονομικής πρωτεύουσας της Τανζανίας, Νταρ ες Σαλάαμ.
Το λιμάνι και η γύρω περιοχή, είναι το κέντρο της ζωής στη Τάνγκα. Είναι απλωμένη σε έκταση πολλών τετραγωνικών χιλιομέτρων. Έχει αρκετές αγορές σε διάφορες γειτονιές.
Ιστορία
Η Τάνγκα επιλέχθηκε το 1889 ως στρατιωτική τοποθεσία της Γερμανικής Ανατολικής Αφρικής και το 1891 έγινε έδρα επαρχίας. Στις 2 Νοεμβρίου 1914, η πόλη αριθμούσε μόλις 80 λίθινες οικίες και το κτήριο του Τερματικού Σιδηροδρομικού Σταθμού. Η τοπική οικονομία στηριζόταν κυρίως στην παραγωγή του σιζάλ, το οποίο οι Γερμανοί είχαν φέρει στην αποικία αρκετά χρόνια νωρίτερα και ο πληθυσμός αυξήθηκε ραγδαία στην περιοχή. Η πόλη ήταν επίσης, ο τελικός σταθμός της σιδηροδρομικής γραμμής Ουσαμπάρα (Usambara Line), ο οποίος διέρχεται στην ενδοχώρα προς το Μόσι και τους πρόποδες του Κιλιμαντζάρο.
Δεδομένου ότι είναι η παράκτια πόλη που βρίσκεται πλησιέστερα προς την Κένυα, η Τάνγκα ήταν στην πρώτη γραμμή κατά την έναρξη του Α΄ Παγκοσμίου Πολέμου. Στην πόλη έγινε απόβαση των Βρετανών η οποία όμως αποκρούσθηκε στις 4 Νοεμβρίου 1914, στη Μάχη της Τάνγκα. Η πόλη τελικά, καταλήφθηκε από τους Συμμάχους, στις 7 Ιουλίου 1916.
Απαρίθμηση των Ελλήνων στην Περιφέρεια Τάνγκα (κατά το 1950)
Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.
Εις την Τάνγκα και την γύρω περιφέρειά της, ζουν 310 περίπου οικογένειες επιδιδόμενοι σε διάφορες εργασίες, κυρίως γεωργικές. Παρακάτω απαριθμούνται ορισμένοι από αυτούς: • 3 Οι Έλληνες της Τάνγκα, είναι από πολλών ετών οργανωμένοι σε κοινότητα. Στην Τάνγκα επίσης, λειτουργούν αρκετά ελληνικά ξενοδοχεία: • 2
Διοικητικές διαιρέσεις
Η Τάνγκα (Tanga) διαιρείται διοικητικά σε 24 Τμήματα εκ των οποίων τα 14 είναι Αστικά Τμήματα (Urban Ward), τα 3 είναι Μεικτά Τμήματα (Mixed Ward) και τα 7 είναι Αγροτικά Τμήματα (Rural Ward) (παραπλεύρως και εντός παρενθέσεως, ο πληθυσμός τους κατά το 2012).
Αστικά Τμήματα
• 4
Μεικτά Τμήματα
• 3
Αεροπορικώς
Η πόλη εξυπηρετείται από το Αεροδρόμιο Τάνγκα.
Σιδηροδρομικώς
Η Τάνγκα, εξυπηρετείτο από σιδηροτροχιές 1.000 mm (3 ft 3/8 in) των σιδηροδρόμων του εθνικού σιδηροδρομικού συστήματος, ωστόσο, αυτές έχουν να λειτουργήσουν εδώ και πολλά χρόνια.
Υγεία
thumb|δεξιά|250px|Πτέρυγα του [[Περιφερειακό Νοσοκομείο Μπόμπο|Περιφερειακού Νοσοκομείου Μπόμπο (Bombo Regional Hospital). Στο ισόγειο βρίσκονται το Χειρουργικό Τμήμα, στον 1ο. όροφο το Νοσηλευτικό Τμήμα και στον 2ο. όροφο το Μαιευτικό / Γυναικολογικό Τμήμα.]] σύνδεσμος=Αρχείο:Independence_-_Uhuru1961-%22Maternity%22.jpg|δεξιά|μικρογραφία|250px|Γραμματόσημο (με σφραγίδα πρώτης ημέρας κυκλοφορίας [9 Δεκεμβρίου 1961]) του ενός [[Σελίνι Ανατολικής Αφρικής|σελινιού Ανατολικής Αφρικής (χρώματος καφέ, μπλε και λαδί), που εκδόθηκε για να τιμήσει την ανεξαρτησία και με θέμα 'Μητρότητα'. ]] Τα ιατρικά ιδρύματα της ζώνης στη Τάνγκα περιλαμβάνουν:
Το πρόβλημα της ελονοσίας
Από δημιουργίας της πόλης, υπήρχε πολύ έντονο πρόβλημα ελονοσίας. Οι Γερμανοί, γνωστοί για τη σχολαστικότητά τους, προσπάθησαν και εξάλειψαν κάθε θύλακα πρόκλησης της νόσου. Παρ'όλα ταύτα, η επιδημία συνέχιζε να είναι σε έξαρση. Οι Άγγλοι, που διαδέχθηκαν τους Γερμανούς, παρ'όλο που συνέχισαν τις προσπάθειες καταστολής, εξακολουθούσαν να αντιμετωπίζουν το ίδιο πρόβλημα. Ώσπου το 1920, ανακάλυψαν ότι η πηγή του κακού ήταν οι φοίνικες της Τάνγκα, οι οποίοι αριθμούσαν πολλές εκατοντάδες δέντρων. Πιο συγκεκριμένα, κάποιος ιθαγενής ονόματι Sefu Bwana (κύριος Σέφου), όταν έμαθε για το πρόβλημα, είπε στους Άγγλους ότι είχε βρει νερό στις κορυφές των φοινίκων. Ο Σέφου απεδείχθει πολύ αποτελεσματικός, σκαρφάλωνε στις κορυφές των φοινικόδεντρων, χωρίς πρόσθετα βοηθητικά εργαλεία, κινούμενος στις κορυφές των με περισσή άνεση και επιδεξιότητα, όπως η αράχνη στον ιστό της, εξουδετερώνοντας τις προνύμφες.
Τουριστικά αξιοθέατα
300px|thumb|left|Ηλιοβασίλεμα στον Κόλπο της Τάνγκα. Κοντινά τουριστικά αξιοθέατα περιλαμβάνουν: Οι πηγές δεν έχουν μεγάλη επισκεψιμότητα ίσως λόγω της έντονης οσμής. Οι δε κτιριακές εγκαταστάσεις των, παρουσιάζουν σημεία εγκατάλειψης.
Αθλητικά
Η Τάνγκα εκπροσωπείται στην Tanzanian Premier League από τους ποδοσφαιρικούς συλλόγους Coastal Union και JKT Mgambo.
Αδελφές πόλεις
• 3
Δείτε επίσης
• 3
Σημειώσεις
<references responsive="0" group="Σημ." /> <references group="Παρ. Σημ." />
Υποσημειώσεις
<references responsive="0" group="Υποσημ." /> <references group="Παρ. Υποσημ." />
Εξωτερικοί σύνδεσμοι
Κατηγορία:Πόλεις της Τανζανίας Κατηγορία:Λιμάνια της Τανζανίας Κατηγορία:Πόλεις-Λιμάνια της Αφρικής
Παγκόσμιο Πρωτάθλημα Καλαθοσφαίρισης Ανδρών 2010
Το σύστημα διεξαγωγής προέβλεπε δύο φάσεις: Αρχικά οι ομάδες χωρίστηκαν σε 4 ομίλους, εν συνεχεία - ανάλογα με τη θέση τους - οδηγούνταν σε αγώνες νοκ-άουτ με προκαθορισμένες διασταυρώσεις. Νικήτριες αναδείχθηκαν οι Ηνωμένες Πολιτείες, για τέταρτη φορά στην ιστορία της διοργάνωσης. Δεύτερη τερμάτισε η Τουρκία και τρίτη η Λιθουανία. Για τις δύο τελευταίες, ήταν το πρώτο τους μετάλλιο σε Μουντομπάσκετ.
Αυτοδίκαιη συμμετοχή (2)
Η FIBA παραχώρησε αυτοδίκαιη συμμετοχή σε δύο ομάδες:
Πρόκριση μέσω των ηπειρωτικών πρωταθλημάτων (18)
Δεκαοκτώ εισιτήρια δόθηκαν στις ηπειρωτικές ζώνες, ανάλογα με τη δυναμικότητά τους, για να τις μοιράσουν μέσω των πρωταθλημάτων τους. Από αυτά προκρίθηκαν οι:
Πρόκριση με εξωαγωνιστικά κριτήρια (4)
Μετά την ολοκλήρωση των ηπειρωτικών πρωταθλημάτων, η FIBA κάλεσε όσους συμμετέχοντες δεν είχαν τερματίσει σε θέση πρόκρισης, να υποβάλουν υποψηφιότητα για τέσσερις προσκλήσεις (wild cards), υπό την προϋπόθεση ότι θα κατέβαλλαν 500.000 Ευρώ. Στη διαδικασία μπήκαν τελικά 14 χώρες, από τις οποίες η FIBA επέλεξε με ένα συνδυασμό κριτηρίων (εμπορικότητα, παράδοση κτλ.) τις εξής:
Α' Γύρος (φάση των ομίλων)
Κριτήρια σε περίπτωση ισοβαθμίας (ιεραρχικά):
Γκρουπ A (Καισάρεια)
28 Αυγούστου
29 Αυγούστου
Γκρουπ Β (Κωνσταντινούπολη)
28 Αυγούστου
29 Αυγούστου
30 Αυγούστου
1 Σεπτεμβρίου
2 Σεπτεμβρίου
Γκρουπ Γ (Άγκυρα)
28 Αυγούστου
29 Αυγούστου
31 Αυγούστου
1 Σεπτεμβρίου
2 Σεπτεμβρίου
Γκρουπ Δ (Σμύρνη)
28 Αυγούστου
29 Αυγούστου
31 Αυγούστου
1 Σεπτεμβρίου
2 Σεπτεμβρίου
Τελικός γύρος (νοκ-άουτ φάση)
Έδρα: Σινάν Ερντέμ Ντομ (Κωνσταντινούπολη)
Βραβεία
Κορυφαίοι Σκόρερ:
Εξωτερικοί σύνδεσμοι
Κατηγορία:Αθλητισμός στην Τουρκία 2010 Ανδρων
Ταμάρα Τοντέβσκα
Δισκογραφία
Κατηγορία:Βορειομακεδόνισσες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία Κατηγορία:Διαγωνισμός Τραγουδιού Eurovision 2008 Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision
Ρωμαϊκό θέατρο του Μάιντς
Το ρωμαϊκό θέατρο του Μάιντς είναι θέατρο ρωμαϊκής εποχής που βρίσκεται στο Μάιντς, την πρωτεύουσα του ομοσπονδιακού κρατιδίου της Ρηνανίας–Παλατινάτου, στη Γερμανία. Πρόκειται για το μεγαλύτερο ρωμαϊκό θέατρο βόρεια των Άλπεων.
Το Mogontiacum και το θέατρο της πόλης
Στη Ρωμαϊκή Εποχή η περιοχή όπου βρίσκεται σήμερα το Μάιντς, είχε πολύ μεγάλη σημασία για τους Ρωμαίους καθώς εκεί ενώνονται οι ποταμοί Ρήνος και Μάιν ενώ και τα σύνορα της Ρωμαϊκής Αυτοκρατορίας ήταν κοντά. Για αυτό το λόγο δημιουργήθηκε εκεί το 12/13 π.Χ. στρατόπεδο Ρωμαίων Λεγεωνάριων. Με το πέρασμα των χρόνων διαμορφώθηκε στην περιοχή οικισμός, το Mogontiacum, που γύρω στο 80 μ.Χ. έγινε πρωτεύουσα της επαρχίας της Άνω Γερμανίας.
Η κατασκευή του ρωμαϊκού θεάτρου της πόλης πιθανόν σχετίζεται με το θάνατο του Ρωμαίου στρατηγού Νέρωνα Κλαύδιου Δρούσου, το 9 μ.Χ., και με τους ταφικούς αγώνες που διεξήχθησαν προς τιμήν του. Είχε διάμετρο 116 μ. και χωρητικότητα 10.000 ατόμων ενώ η ορχήστρα είχε διάμετρο 42 μ. Είναι κατασκευασμένο από πέτρα και ίσως είναι χτισμένο στη θέση άλλου παλαιότερου ξύλινου θεάτρου. Στο ρωμαϊκό θέατρο πιθανόν να λάμβαναν χώρα και ευχαριστήριες τελετές (supplicatio) εκπροσώπων των ντόπιων Γαλατικών κοινοτήτων προς τιμήν του Δρούσου. Αναφορά στο θέατρο κάνει ο Ρωμαίος ιστορικός Σουητώνιος, στην καταγραφή των γεγονότων του 39 μ.Χ.
Τον 4ο αιώνα μ. Χ. χτίστηκε το τείχος της πόλης, για την κατασκευή του οποίου χρησιμοποιήθηκαν και πέτρες από το θέατρο. Το ρωμαϊκό θέατρο βρέθηκε εκτός των τειχών και εγκαταλείφθηκε στη φθορά καθώς κάτοικοι συνέχισαν να αφαιρούν πέτρες από το θέατρο για να τις χρησιμοποιήσουν σε άλλες κατασκευές. Παρόλα αυτά τα massive vaults του θεάτρου διασώθηκαν και από τον έκτο αιώνα χρησιμοποιούνταν ως κατακόμβες για ταφές από μοναστήρια της περιοχής. Τελευταία αναφορά στο θέατρο γίνεται τον 11 αιώνα στο Passio sancti Albani Martyris Moguntini. Στα μέσα του 17ου αιώνα κατά την κατασκευή του Κάστρου του Μάιντς, η περιοχή ισοπεδώθηκε και το θέατρο ξεχάστηκε.
Τα θεμέλια της ορχήστρας αποκαλύφθηκαν το 1884 κατά την κατασκευή του σιδηροδρόμου αλλά δεν συνδέθηκαν με το ρωμαϊκό θέατρο και καταστράφηκαν για να τοποθετηθούν οι γραμμές και να κατασκευαστεί η αποβάθρα του νότιου σταθμού. Είκοσι χρόνια αργότερα όταν ανακαλύφθηκαν άλλα ευρήματα αναγνωρίστηκε από τον ιστορικό τέχνης Ernst Neeb ότι επρόκειτο για το ρωμαϊκό θέατρο. Το 1916 έγιναν ανασκαφές στην περιοχή, που επιβεβαίωσαν τη θέση του Neeb αλλά λόγω του Α’ Παγκοσμίου πολέμου δε συνεχίσθηκαν, τα ευρήματα καλύφθηκαν και το ρωμαϊκό θέατρο ξεχάστηκε και πάλι. Τελικά το 1998 ήρθαν στο φως μερικές κολώνες από το θέατρο και από την επόμενη χρονιά ξεκίνησαν συστηματικές ανασκαφές.
Παραπομπές
Κατηγορία:Ρωμαϊκά αμφιθέατρα και στάδια Κατηγορία:Κτίρια και κατασκευές στη Γερμανία
Στάθης Χάιτας
Ο Ευστάθιος (Στάθης) Χάιτας (Ιστιαία, 20 Μαρτίου 1940) είναι Έλληνας παλαίμαχος διεθνής ποδοσφαιριστής που αγωνιζόταν στη μεσαία γραμμή για πολλά χρόνια στον Πανιώνιο τις δεκαετίες ’60 και ’70.
Σε συλλογικό επίπεδο
Ξεκίνησε από τον Εθνικό Κουκακίου, από όπου το 1958 τον ανακάλυψε ο τότε προπονητής του Πανιωνίου Νίκος Ζαρκάδης και τον έφερε στον σύλλογο της Νέας Σμύρνης και από την πρώτη χρονιά του ξεχώρισε. Αρχικά, εντάχθηκε στην τρίτη ομάδα του συλλόγου, με προπονητή τον παλιό τερματοφύλακα Νίκο Πεντζαρόπουλο, με την οποία κατέκτησε τον τίτλο και αναδείχθηκε πρώτος σκόρερ με 11 γκολ και η καλή απόδοσή του είχε ως αποτέλεσμα να κληθεί και στη δεύτερη ομάδα, με την οποία συμμετείχε σε έξι αγώνες και στο τέλος της περιόδου και στην πρώτη ομάδα, στην οποία αγωνίστηκε σε τρεις αγώνες. Στο ντεμπούτο του εναντίον της ΑΕΚ ήταν εξαιρετικός και παραλίγο να σκοράρει, καθώς είχε σουτ στο δοκάρι.
Με τον Πανιώνιο αγωνίστηκε στην Α΄ Εθνική από το 1959-60 ως το 1976-77, με μια μικρή διακοπή την περίοδο 1974-75 που αγωνίστηκε στη Λάρισα. Ακόμα είναι κάτοχος του ρεκόρ συμμετοχών του συλλόγου με 460 αγώνες. Συνολικά αγωνίστηκε σε 485 αγώνες πρωταθλήματος στην Α' Εθνική και πέτυχε 70 γκολ. Μάλιστα σε επίπεδο Α' Εθνικής μετράει 480 συμμετοχές, επίδοση που τον κατατάσσει, μαζί με τον Μίμη Παπαϊωάννου, στην 6η θέση όλων των εποχών.
Με την ομάδα του Πανιωνίου έφτασε δυο φορές ως τον τελικό του Κυπέλλου Ελλάδας, το 1961 που ηττήθηκε στον τελικό από τον Ολυμπιακό με 0-3 και το 1967 που ηττήθηκε στον τελικό από τον Παναθηναϊκό με 0-1. Επίσης, κατέκτησε το Βαλκανικό Κύπελλο το 1971.
Το 1965 αποτέλεσε μεταγραφικό στόχο του Ολυμπιακού, ο οποίος πρόσφερε 800.000 δραχμές για την απόκτησή του αλλά τελικά η μεταγραφή δεν πραγματοποιήθηκε. Το ίδιο συνέβη και το 1966, όταν τον ζήτησε ο Παναθηναϊκός, μιας και ο σύλλογός του ζητούσε 1,2 εκ. δραχμές.
Το 1969 αναδείχθηκε κορυφαίος ποδοσφαιριστής της χρονιάς από τον Σύνδεσμο Αθλητικού Τύπου και το ίδιο έτος τιμήθηκε με τον Χρυσό Σταυρό του Πανιωνίου, που είναι η ανώτατη διάκριση του συλλόγου.
Στις εθνικές ομάδες
Με την Ελλάδα αγωνίστηκε 24 φορές και πέτυχε ένα γκολ. Η πρώτη φορά ήταν στις 13/5/1964 σε εντός έδρας φιλικό αγώνα με την Αιθιοπία (νικηφόρος με 3-1) και η τελευταία συμμετοχή του ήταν στις 21/4/1971 στον εκτός έδρας αγώνα για τα προκριματικά του παγκοσμίου κυπέλλου με την Αγγλία (ήττα 0-3). Το μοναδικό του γκολ με την εθνική πέτυχε στον ισόπαλο με 1-1 αγώνα για τα προκριματικά του παγκοσμίου κυπέλλου επί της Φινλανδίας στις 10/5/1967, όταν ισοφάρισε στο 39΄.
Ο Χάιτας ήταν βασικό στέλεχος της Εθνικής Ενόπλων το 1962, όταν κατέκτησε την πρώτη θέση στον ευρωπαϊκό όμιλο και προκρίθηκε στην τελική φάση του παγκοσμίου πρωταθλήματος ΣΙΣΜ, όπου κατέκτησε το Παγκόσμιο Κύπελλο Ποδοσφαίρου Ενόπλων.
Καριέρα προπονητή
Όταν σταμάτησε το ποδόσφαιρο εργάστηκε ως προπονητής σε αρκετές ομάδες όπως Ιωνικός Νικαίας, Φωστήρας, Προοδευτική (1984-85 και 1987), Αθηναϊκός (1985-86), Χαραυγιακός, καθώς επίσης και στον Πανιώνιο, με τελευταία φορά το 1996, όντας προπονητής του συλλόγου στους νικηφόρους αγώνες μπαράζ για την παραμονή στην Α΄ Εθνική το 1983 και το 1984.
Ποδοσφαιριστής υπήρξε και ο γιος του Χαράλαμπος, ο οποίος αγωνίστηκε για πολλά χρόνια στην ομάδα νέων και στην ερασιτεχνική ομάδα του Πανιωνίου καθώς και στον Φοίνικα Καλλιθέας. Σήμερα εργάζεται ως προπονητής στα τμήματα υποδομής του συλλόγου.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Πανιωνίου Κατηγορία:Ποδοσφαιριστές Α.Ε. Λάρισας Κατηγορία:Προπονητές ποδοσφαίρου Πανιωνίου Κατηγορία:Προπονητές ποδοσφαίρου Προοδευτικής Κατηγορία:Μέσοι ποδοσφαιριστές
Τζων Φόστερ
Ο Τζων Φόστερ (αγγλ. John Foster, Junior, περ. 1787 – 26 Σεπτεμβρίου 1846) ήταν Άγγλος αρχιτέκτονας.
Βιογραφία
thumb|left|250px|Τμήμα των ανάγλυφων από το ναό των [[Ναός Επικούριου Απόλλωνα|Βασσών που μετέφερε ο Φόστερ στην Αγγλία.]] Γεννήθηκε περί τα 1787. Σπούδασε στο Λονδίνο και ταξίδεψε στην Μεσόγειο. Συνόδευσε τον Τσαρλς Κόκρελλ το 1810-11 και τους Γερμανούς αρχαιολόγους Καρλ Χάλλερ φον Χάλλερσταϊν και Λινκ στις αρχαιολογικές ανασκαφές του Ναού της Αίγινας και των Βασσών. Επέστρεψε στο Λίβερπουλ το 1816.
Παραπομπές
Κατηγορία:Άγγλοι αρχιτέκτονες
Miami Pop Festival
Miami Pop Festival είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD και DVD το Νοέμβριο του 2013 μέσω της δισκογραφικής εταιρείας "Sony".
Η ηχογράφηση του πραγματοποιήθηκε στο "Miami Pop festival" στις 18 Μαΐου 1968, μπροστά σε 25.000 θεατές. Εκτός του Χέντριξ, εμφανίστηκαν καλλιτέχνες όπως ο Φρανκ Ζάπα, οι Blue Cheer, ο Τσακ Μπέρι, ο Τζον Λη Χούκερ και ο Άρθουρ Μπράουν. Το φεστιβάλ ήταν προγραμματισμένο να διαρκέσει δύο ημέρες, με τον Χέντριξ να παίζει ως πρώτο όνομα το Σάββατο 18 Μαΐου, αλλά η δεύτερη ημέρα δεν πραγματοποιήθηκε λόγω βροχής, γεγονός που ενέπνευσε τον Χέντριξ για να γράψει το κομμάτι "Rainy Day, Dream Away".
Το άλμπουμ ανέβηκε στο Top-40 των αμερικάνικων τσαρτ.
Τραγούδια του δίσκου
1. Introduction - 1:53
2. Hey Joe (Roberts) - 6:22
3. Foxey Lady (Hendrix) - 4:32
4. Tax Free (Hansson, Karlsson) - 8:20
5. Fire (Hendrix) - 2:47
6. Hear My Train A Comin'  (Hendrix) - 7:41
7. I Don't Live Today (Hendrix) - 4:49
8. Red House (Hendrix) - 12:06
9. Purple Haze (Hendrix) - 4:18
10. Fire (Hendrix) - 3:07
11. Foxy Lady (Hendrix) - 4:55
Θέσεις τσαρτ
Miami Pop Festival (άλμπουμ)
Επίσημη κυκλοφορία: 5 Νοεμβρίου 2013
Τα μέλη του συγκροτήματος
Οι μουσικοί οι οποίοι ηχογράφησαν το "Miami Pop Festival" είναι οι εξής:
Πηγές
Κατηγορία:Δισκογραφία του Jimi Hendrix Κατηγορία:Άλμπουμ του 2013
Ιμέριος (ναύαρχος)
Ο Ιμέριος ήταν Βυζαντινός αξιωματούχος και ναύαρχος των αρχών του 10ου αιώνα, ιδιαιτέρως γνωστός για το αξίωμά του ως διοικητή του βυζαντινού ναυτικού στη διάρκεια των μαχών του με το ανερχόμενο μουσουλμανικό ναυτικό κατά την περίοδο μεταξύ 900–912.
Βιογραφία
Καμία πληροφορία δεν είναι γνωστή για τα πρώτα χρόνια της ζωής του Ιμέριου. Ήταν θείος της Ζωής Καρβωνοψίνας, ερωμένης και μετέπειτα συζύγου του Αυτοκράτορα Λέοντα ΣΤ΄ του Σοφού (περίπου 886–912), ενώ η στρατιωτική του σταδιοδρομία ήταν άμεσο αποτέλεσμα της συγγένειας αυτής.
Ανήμερα της εορτής του Αγίου Θωμά (6 Οκτωβρίου) το 906, ο Ιμέριος κατάφερε να πετύχει την πρώτη του νίκη ενάντια των Αράβων, και ήταν, το πιθανότερο, τότε που επιβραβεύτηκε με το υψηλόβαθμο αξίωμα του Λογοθέτη του Δρόμου (κατά κάποιον τρόπο υπουργού εξωτερικών). Μία άλλη νίκη ακολούθησε το 909, ενώ στη διάρκεια της επόμενης χρονιάς, ηγήθηκε επιχείρησης στα συριακά παράλια: η Λαοδίκεια αλώθηκε, η ενδοχώρα της λεηλατήθηκε, ενώ μεγάλος ήταν ο αριθμός των αιχμαλώτων που συγκεντρώθηκε, με τις απώλειες των Βυζαντινών να είναι μικρές. Την ίδια περίοδο, ο Ιμέριος κατέφθασε στην Κύπρο, η οποία για διάστημα αιώνων ήταν αποστρατικοποιημένη και υπό τον από κοινού έλεγχο των Βυζαντινών με το Χαλιφάτο. Η ανακατάληψη του νησιού, ωστόσο, ήταν προσωρινής διάρκειας, καθώς το 911 ή το 912, ο Δαμιανός της Ταρσού επιτέθηκε στην Κύπρο. Τελικώς, το προηγούμενο status quo επανήλθε.
Εν τω μεταξύ, το φθινόπωρο του 911, ο Ιμέριος ξεκίνησε νέα προσπάθεια για την ανακατάληψη της Κρήτης. Ηγήθηκε ενός στόλου αποτελούμενου από 177 δρόμωνες με 43.000 στρατιώτες, ενώ έθεσε την πρωτεύουσα του νησιού, Χάνδακα, υπό πολιορκία. Η πολιορκία διήρκεσε για διάστημα έξι μηνών, όταν νέα κατέφθασαν από την Κωνσταντινούπολη που ανέφεραν πως ο Αυτοκράτορας ήταν άρρωστος και ετοιμοθάνατος. Ως αποτέλεσμα, ο Ιμέριος έλυσε την άκαρπη αυτή πολιορκία και απέπλευσε για την πρωτεύουσα. Ωστόσο, καθώς ο στόλος του πέρναγε από τη Χίο, έπεσε σε ενέδρα των Σαρακηνών που είχε στηθεί από τον Λέοντα τον Τριπολίτη και τον Δαμιανό της Ταρσού (Απρίλιος 912):, με τους Βυζαντινούς σχεδόν να αφανίζονται, ενώ ο ίδιος ο Ιμέριος με δυσκολία σώθηκε. Μετά την ήττα αυτή και τον θάνατο του Αυτοκράτορα Λέοντα, απομακρύνθηκε του αξιώματός του από τον νέο Αυτοκράτορα, Αλέξανδρο (περίπου 912–913), και εξορίστηκε στο μοναστήρι του Καμπά, όπου και απεβίωσε έξι μήνες αργότερα.
Πηγές
Κατηγορία:Βυζαντινοί ναύαρχοι Κατηγορία:Δρουγγάριοι του πλωίμου Κατηγορία:Πρόσωπα των Αραβοβυζαντινών Πολέμων Κατηγορία:Αιγαίο Πέλαγος Κατηγορία:Λύκιο Πέλαγος Κατηγορία:Βυζαντινοί του 10ου αιώνα Κατηγορία:Πρωτασηκρήτες Κατηγορία:Λογοθέτες του δρόμου
Βάση
Στη Χημεία, βάσεις είναι οι χημικές ενώσεις που αντιδρούν με οξέα, σχηματίζοντας άλατα. Οι κλασικές βάσεις, σε υδατικά διαλύματα είναι γλοιώδεις στην υφή, έχουν στυπτική γεύση, αλλάζουν το χρώμα οξεοβασικών δεικτών, καταλύουν κάποιες χημικές αντιδράσεις που ευνοούνται από αλκαλικά περιβάλλοντα, δέχονται και εξουδετερώνουν πρωτόνια (δηλαδή υδρογονοκατιόντα, H+), προερχόμενα από κάθε δότη πρωτονίων, τα οποία μερικώς ή ολικώς αντικαθιστούν με ανιόντα υδροξυλίου (ΟΗ-). Παραδείγματα βάσεων αποτελούν τα υδροξείδια των αλκαλιμετάλλων και των αλκαλικών γαιών, δηλαδή ενώσεις όπως το υδροξείδιο του νατρίου (NaOH) ή το υδροξείδιο του ασβεστίου [Ca(OH)2].
Οι ενώσεις που παράγουν ανιόντα υδροξειδίου σε υδατικά διαλύματα ταξινομούνται ως «βάσεις κατ' Αρρένιους». Το οξεοβασικό πρότυπο κατ' Αρρένιους δεν εξηγεί τις βασικές ιδιότητες ορισμένων ενώσεων, όπως η αμμωνία (ΝΗ3) και οι οργανικές αμίνες (RNH2). Αυτές οι ενώσεις (αμμωνία, αμίνες και άλλες παρόμοιες), όμως, μπορεί να μην παρέχουν άμεσα ανιόντα υδροξυλίου, αν διαλυθούν σε νερό, αλλά αντιδρούν με το τελευταίο (δηλαδή το νερό), δεσμεύοντας πρωτόνια από αυτό, σχηματίζοντας κατιόντα αμμωνίου (NH4+) και αυξάνοντας τη συγκέντρωση των ανιόντων υδροξυλίου. Η αμμωνία και άλλες βάσεις με ανάλογη συμπεριφορά, που δεσμεύοντας πρωτόνια από άλλα χημικά είδη, το κάνουν διαθέτοντας ένα (τουλάχιστον) μονήρες ζεύγος ηλεκτρονίων. Οι ενώσεις που δεσμεύουν πρωτόνια από άλλα χημικά είδη ταξινομούνται ως «βάσεις κατά Μπρόνστεντ - Λόυρυ». Τέλος υπάρχει και η γενικότερη όλων οξεοβασική θεωρία, που ορίζει οξέα και βάσεις κατά Λιούις, σύμφωνα με την οποία «βάσεις είναι οι χημικές ουσίες που είναι δότες ζεύγους ηλεκτρονίων».
Οι βάσεις μπορεί να θεωρηθεί ότι είναι τα χημικά αντίθετα των οξέων. Ωστόσο, πρέπει να ληφθεί υπόψη ότι ακόμη και κάποια ισχυρά οξέα είναι δυνατό να δράσουν, υπό κάποιες συνθήκες, και ως βάσεις. Οι βάσεις και τα οξέα θεωρούνται συχνά ως αντίθετα είδη, γιατί το αποτέλεσμα της δράσης ενός οξέος σε υδατικό του διάλυμα είναι να αυξήσει τη συγκέντρωση των κατιόντων υδροξωνίου (H3O+), ενώ οι βάσεις αντιστοίχως τείνουν να μειώνουν αυτήν τη συγκέντρωση. Η αντίδραση ανάμεσα σε ένα οξύ και σε μία βάση ονομάζεται «εξουδετέρωση». Σε μια κλασική αντίδραση εξουδετέρωσης, ένα υδατικό διάλυμα βάσης αντιδρά με ένα υδατικό διάλυμα οξέος, συμπαράγοντας άλας και νερό. Αν το υδατικό διάλυμα γίνει κορεσμένο ως προς το αναφερόμενο άλας, τότε κάθε επιπλέον ποσότητα του άλατος καθιζάνει.
Ονομασία
Οι βάσεις ονομάσθηκαν έτσι επειδή "κατά κανόνα" αυτές (με εξαίρεση την αμμωνία και τα παράγωγά της) αποτελούν το μη πτητικό μέρος των αλάτων. Κατά τη θέρμανση των αλάτων, σε ψηλές θερμοκρασίες, τις περισσότερες των περιπτώσεων, το όξινο, δηλαδή το ηλεκτραρνητικό συστατικό τους εξατμίζεται, ενώ το θετικό, ως ανθεκτικότερο, παραμένει ως υπόλειμμα χαρακτηριζόμενο ως «βάση του άλατος». Η έννοια της βάσεως επεκτείνεται και πέραν των αλκαλίων αφού στις βάσεις περιλαμβάνονται και πολλές άλλες ενώσεις όπως οξείδια μολύβδου, ψευδαργύρου, σιδήρου κ.ά.
Πολλές επίσης φορές χρησιμοποιείται στην αλκαλική αντίδραση ο όρος βασική αντίδραση. Ακόμα και η καυστική αμμωνία χαρακτηρίζεται ως βάση και ας είναι πτητικότερη του οξέος με το οποίο φέρεται ενωμένη στα διάφορα αμμωνιακά άλατα.
Η λέξη "base" στα αγγλικά και γαλλικά προέρχεται από την ελληνική λέξη " βάση". Χρησιμοποιείται από τον 18ο αιώνα, μάλλον γιατί οι βάσεις, όταν αντιδρούν με οξέα δίνουν τα "βασικά" συστατικά της γης, τα άλατα. Μέχρι τότε οι γνωστές βάσεις ήταν μόνο τα υδροξείδια των "αλκαλίων", δηλαδή του νατρίου και του καλίου. Αυτός είναι ο λόγος που πολλές φορές χρησιμοποιείται ο όρος "αλκαλικός" αντί του όρου "βασικός". Με τη σειρά της η λέξη "αλκάλιο" προέρχεται από το αραβικό "al-qily", που σημαίνει "πυρώνω σε μεταλλικό σκεύος" ή "οι ασβεστωμένες στάχτες φυτών". Οι 'Άραβες ανακάτευαν τις στάχτες με νερό, σούρωναν το μείγμα και προέκυπτε η "αλισίβα", ένα διάλυμα ανθρακικού νατρίου και ανθρακικού καλίου. Όταν η αλισίβα ανακατεύονταν με ασβέστη προέκυπτε διάλυμα υδροξειδίου του νατρίου και υδροξειδίου του καλίου, των στοιχείων δηλαδή που ονομάζουμε "αλκάλια". Στη συνέχεια χρησιμοποιούσαν τα αλκάλια για την παρασκευή σαπουνιών. Έχουν μάλιστα βρεθεί στον Ισλαμικό χώρο πολλά γραπτά κείμενα με συνταγές παρασκευής σαπουνιού.
Γενικός χαρακτηρισμός
Ως Βάσεις χαρακτηρίζονται οι χημικές ενώσεις που παρουσιάζουν σύνολο κοινών χημικών ιδιοτήτων που είναι γνωστό ως "βασικός ή αλκαλικός χαρακτήρας" ή "βασική ή αλκαλική αντίδραση".
Θεωρίες ορισμού των βάσεων
Στη Χημεία τρεις υπήρξαν οι επικρατέστερες θεωρίες για τον ορισμό των βάσεων (κατά χρονολογική σειρά), η θεωρία του Αρρένιους, η θεωρία των Μπρόστεντ και Λόρυ και η θεωρία του Λιούις.
Θεωρία του Αρρένιους (1887)
Η θεωρία για της βάσεις αποτελεί μέρος της ευρύτερης θεωρίας του Αρρένιους (Arrhenius) με τίτλο "θεωρία της ηλεκτρολυτικής διάστασης". Σύμφωνα μ' αυτή, βάσεις είναι οι ηλεκτρολύτες που είναι είτε ετεροπολικές (ιοντικές) είτε ομοιοπολικές ενώσεις και οι οποίες κατά τη διάλυσή τους στο νερό διίστανται (δηλ. "διασπώνται") και παρέχουν ανιόντα υδροξυλίου (ΟΗ-) και κατιόντα μετάλλων ή θετικών πολυατομικών ιόντων (π.χ. NH4+).
Όταν η βάση είναι ιοντική ένωση, έχει το γενικό τύπο M(OH)x όπου Μ = μέταλλο και x = αριθμός οξείδωσης του μετάλλου. Το x μπορεί να πάρει τις τιμές 1, 2 ή 3. Σ'αυτή την περίπτωση, για το "διαχωρισμό" της ένωσης σε ιόντα, χρησιμοποιείται συνήθως ο όρος "διάσταση". π.χ. ΚΟΗ, Ca(OH)2, Fe(OH)3 κ.ά.
Η σημαντικότερη ανόργανη ομοιοπολική βάση είναι η αμμωνία (ΝΗ3). Οργανικές ενώσεις που είναι βάσεις περιέχουν μία η περισσότερες αμινοομάδες (-ΝΗ2). Σ'αυτή την περίπτωση, για την εμφάνιση ιόντων στο υδατικό διάλυμα της βάσης, χρησιμοποιείται ο όρος "ιοντισμός" αφού οι ομοιοπολικές βάσεις δεν περιέχουν εξαρχής ιόντα (όπως τα υδροξείδια των μετάλλων που λέγονται και ιονοφόροι ηλεκτρολύτες) αλλά τα εμφανίζουν όταν βρεθούν σε διάλυμα (γι' αυτό λέγονται και ιονογενείς ηλεκτρολύτες).
Επομένως, σύμφωνα με τη θεωρία του Αρρένιους, η ύπαρξη του νερού είναι απαραίτητη προϋπόθεση για να εμφανιστεί ο βασικός χαρακτήρας μιας ουσίας. Π.χ. κατά τη διάλυση του υδροξειδίου του νατρίου στο νερό λαμβάνει χώρα η ηλεκτρολυτική διάσταση:
Για το υδροξείδιο του ασβεστίου στο νερό θα έχουμε : ενώ για την ΝΗ3 θα έχουμε τον ιοντισμό : και για τη μεθυλαμίνη (CH3NH2) :
Θεωρία των Μπρόστεντ και Λόυρυ (1923)
right|thumb|350px| 1η αντίδραση : CH3COOH + H2Ο ⇄ CH3COO- + H3O+ 2η αντίδραση : CH3COOH + NH3 ⇄ CH3COO- + NH4+ Σύμφωνα μ' αυτήν βάσεις είναι μόρια ή ιόντα που μπορούν να δεχθούν ένα πρωτόνιο από ένα άλλο μόριο ή ιόν που μπορεί να αποδώσει το πρωτόνιο (οξύ). Αυτή η ανταλλαγή πρωτονίων αναφέρεται ως "πρωτολυτική αντίδραση".
Δηλαδή οι βάσεις είναι πρωτονιοδέκτες ανεξάρτητα από το αν βρίσκονται σε διάλυμα ή είναι σε στερεή, υγρή ή αέρια μορφή. Έτσι, τα υδροξείδια των μετάλλων δεν θεωρούνται βάσεις κατά την άποψη των Brönsted-Lowry αλλά ιοντικές ενώσεις που περιέχουν ΟΗ- που δρα ως βάση. Σύμφωνα με την ίδια θεωρία, τα οξείδια των μετάλλων (ή βασικά οξείδια ή ανυδρίτες βάσεων π.χ. Na2O) περιέχουν O2- που δρα ως βάση δηλ. ως πρωτονιοδέκτης. Αλλά και η αμμωνία σε υδατικό διάλυμα και στην αέρια φάση θεωρείται βάση κατά Brønsted-Lowry αφού δρα ως πρωτονιοδέκτης.
Στην πρωτολυτική αντίδραση : O2- + H3O+ → ΗOH + ΗOH μεταφέρεται ένα πρωτόνιο από το Η3Ο+ (οξώνιο ή υδροξώνιο) στο Ο2-. Έχουμε έτσι το συζυγές ζεύγος οξέος-βάσης Η3Ο+ - ΗΟΗ και το συζυγές ζεύγος οξέος-βάσης ΗΟΗ - Ο2-.
Στην αντίδραση που γίνεται στην αέρια φάση : NH3 + HCl → NH4+ + Cl- ένα πρωτόνιο μεταφέρεται από το HCl στην ΝΗ3 οπότε δημιουργούνται συζυγή ζεύγη οξέος-βάσης NH4+ - NH3 και HCl - Cl-.
Μιά ουσία μπορεί να δρα άλλοτε ως βάση και άλλοτε ως οξύ ανάλογα με ποιάν ουσία αντιδρά κάθε φορά. Έτσι, το Η2Ο μπορεί να δράσει και ως οξύ (κατά Brønsted και Lowry) αλλά και ως βάση. Τέτοιες ενώσεις με διπλή δράση λέγονται αμφολύτες ή επαμφοτερίζοντα σώματα σώματα. Ειδικά το νερό που μπορεί να αυτοϊονιστεί χαρακτηρίζεται και ως αμφιπρωτικό σώμα.
Θεωρία του Λιούις (1923)
thumb|right|400px| Οξύ (F3B) και βάση(NH3) κατά lewis Σύμφωνα με αυτήν, βάση είναι μόριο ή ιόν που συμπεριφέρεται σαν δότης ασύζευκτου (δηλ. όχι δεσμευμένου σε χημικό δεσμό) ζεύγους ηλεκτρονίων (ηλεκτρονιοδότης). Το ζεύγος αυτό θα μεταφερθεί σε έναν ηλεκτρονιοδέκτη (οξύ) ασύζευκτου ζεύγους που ενώνεται τελικά με ημιπολικό δεσμό με τη βάση. Οι βάσεις θεωρούνται δηλαδή πυρηνόφιλα αντιδραστήρια.
Έτσι, οι ενώσεις του τύπου M(OH)x, τα κανονικά οξείδια των μετάλλων (π.χ. CaO) όπως και η ΝΗ3 είναι βάσεις κατά Lewis σε όλες τις φυσικές καταστάσεις και σε διάλυμα αφού το υδροξύλιο (ΟΗ-), το ανιόν οξυγόνου (Ο2-) και το άτομο του αζώτου (Ν) διαθέτουν ασύζευκτο (ή ασύζευκτα) ζεύγος ηλεκτρονίων για το σχηματισμό ημιπολικού δεσμού όχι μόνο με πρωτόνιο αλλά και με άλλα σώματα :
Στην αντίδραση: Cu2+ + 4 :NH3 → [Cu(NH3)4]2+ αλλά και στην BF3 + :NH3 → F3B:NH3 η ΝΗ3 δρα ως βάση κατά Lewis αφού είναι ηλεκτρονιοδότης (: = ασύζευκτο ζεύγος ηλεκτρονίων)
Στην αντίδραση: SiF4 + 2 :F → SiF62- το F δρα ως ηλεκτρονιοδότης.
Ταξινόμηση των βάσεων
thumb|150px|right| Στερεοχημικός τύπος της αμμωνίας
Οι βάσεις ταξινομούνται με διάφορα κριτήρια :
Βασικός ή αλκαλικός χαρακτήρας
Οι βάσεις όταν βρεθούν σε υδατικό διάλυμα παρουσιάζουν ένα σύνολο κοινών ιδιοτήτων που λέγεται βασικός (ή αλκαλικός) χαρακτήρας ή βασική (ή αλκαλική) αντίδραση :
α) Έχουν καυστική γεύση.
β) Έχουν αφή σαπωνοειδή. γ) Αλλάζουν ομοιόμορφα το χρώμα των δεικτών. Εξαίρεση αποτελούν πολύ ασθενείς βάσεις, οι οποίες δεν μπορούν να αλλάξουν το χρώμα δεικτών που αλλάζει σε πολύ υψηλό pH. (π.χ. οι αρωματικές αμίνες δεν μπορούν να αλλάξουν το χρώμα της αλιζαρίνης (μεταβολή χρώματος δείκτη σε pH 10,2-12,0)
δ) Αντιδρούν με βάσεις σύμφωνα με το γενικό σχήμα : Οξύ + βάση → άλας + νερό. Η αντίδραση αυτή έχει επικρατήσει να ονομάζεται εξουδετέρωση (παρόλο που είναι σύμφωνη μόνο με τη θεωρία του Arrhenius) και έχει την αμφίδρομη ιοντική μορφή: Η3Ο+ + ΟΗ- ⇆ 2Η2Ο Με μοριακή μορφή μπορεί να γραφεί : NaOH + HCl → NaCl + H2Ο ε) Όταν ηλεκτρολύονται τα υδατικά τους διαλύματα ή τα τήγματά τους, εκλύεται στην άνοδο αέριο οξυγόνο : 2OH- → 2e + 2OH → H2Ο + 1/2 O2↗
ζ) Τα υδατικά τους διαλύματα έχουν pH >7 στους 25 °C.
Ονοματολογία βάσεων
Οι ανόργανες βάσεις (κατά Arrhenius) του τύπου Μ(ΟΗ)x ονομάζονται με το γενικό σχήμα : Υδροξείδιο του Μ :
NaOH ⇒ υδροξείδιο του νατρίου (ή καυστικό νάτριο).
KOH ⇒ υδροξείδιο του καλίου (ή καυστικό κάλιο).
Ca(OH)2 ⇒ υδροξείδιο του ασβεστίου. Το υδατικό διάλυμα ονομάζεται και ασβεστόνερο.
Fe(OH)3 ⇒ υδροξείδιο του σιδήρου (ΙΙΙ) (ο σίδηρος έχει αριθμό οξείδωσης +3).
Al(OH)3 ⇒ υδροξείδιο του αργιλίου κ.λ.π.
Η ένωση ΝΗ3 ονομάζεται αμμωνία.
Γιά τις οργανικές ενώσεις με βασικό χαρακτήρα ισχύει η συστηματική ονοματολογία της Διεθνούς Ένωσης Καθαρής και Εφαρμοσμένης Χημείας (I.U.P.A.C).
Γενικές μέθοδοι παρασκευής ανόργανων βάσεων
Οι βάσεις που παρουσιάζουν ιδιαίτερο ενδιαφέρον είναι η αμμωνία και τα υδροξείδια νατρίου, καλίου, ασβεστίου και βαρίου.
α) Όλα τα παραπάνω υδροξείδια παρασκευάζονται με απευθείας επίδραση νερού στο αντίστοιχο μέταλλο κατά το γενικό σχήμα : Μέταλλο + νερό → υδροξείδιο + υδρογόνο. π.χ. Na + H2Ο → NaOH + 1/2 H2.
β) Με επίδραση νερού στο αντίστοιχο οξείδιο κατά το γενικό σχήμα : Οξείδιο + νερό → Υδροξείδιο π.χ. CaO + H2Ο → Ca(OH)2.
γ) Η ΝΗ3 παρασκευάζεται καταλυτικά απευθείας από τα στοιχεία της σε υψηλή θερμοκρασία και πίεση : N2 + 3H2 → 2ΝΗ3.
ε) Με αντίδραση του τύπου "άλας + βάση → νέο άλας + νέα βάση" π.χ.
K2CO3 + Ca(OH)2 → CaCO3 + 2KOH
Αναφορές και σημειώσεις
* Κατηγορία:Χημικές ενώσεις
Οικογένεια Νέγρη
Η οικογένεια Νέγρη είναι φαναριώτικη οικογένεια της Κωνσταντινούπολης, τα μέλη της οποίας διακρίθηκαν στις επιστήμες και την πολιτική.
Η καταγωγή της οικογένειας είναι από την Γένοβα.
Παραπομπές
Κατηγορία:Ιστορία της Κωνσταντινούπολης
Ίπσιτς
Το Ίπσιτς (γερμανικά: Ybbsitz) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Παραπομπές
Κατηγορία:Πόλεις της Κάτω Αυστρίας
Bridgestone
Η Bridgestone Corporation (ιαπωνικά: 株式会社ブリヂストン) είναι πολυεθνική εταιρεία κατασκευής εξαρτημάτων αυτοκινήτων και φορτηγών που ιδρύθηκε το 1931 από τον Σοτζίρο Ισιμπάσι στην πόλη της Κουρούμε στη Φουκουόκα της Ιαπωνίας. Η επωνυμία Bridgestone προέρχεται από μετάφραση και μεταφορά του Ισιμπάσι, που σημαίνει «πέτρινο γεφύρι» στα ιαπωνικά.
Ο όμιλος Bridgestone είχε 141 εγκαταστάσεις παραγωγής σε 24 χώρες το 2005. Από το 2015, η εταιρεία είναι ο μεγαλύτερος κατασκευαστής ελαστικών στον κόσμο, λίγο πάνω από τη Michelin.
Εξωτερικοί σύνδεσμοι
Κατηγορία:Επιχειρήσεις παραγωγής στην Ιαπωνία Κατηγορία:Εταιρείες ιδρυθείσες το 1931 Κατηγορία:Ιαπωνικά εμπορικά σήματα
Πανελλήνιο πρωτάθλημα ανώμαλου δρόμου ανδρών 2012
Το Πανελλήνιο πρωτάθλημα ανώμαλου δρόμου ανδρών 2012, διεξήχθη στις 4 Μαρτίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο Κωνσταντίνος Πούλιος του Παναθηναϊκού ενώ πρωταθλητής σύλλογος αναδείχθηκε ο Παναθηναϊκός Α.Ο. για 26η φορά στην ιστορία του.
Πηγές
Ανδρων Κατηγορία:Στίβος το 2012 Κατηγορία:Δήμος Μαρκόπουλου Μεσογαίας
Πολιτειακές εκλογές της Κουίνσλαντ (2020)
Η Παλασέι έγινε η πρώτη γυναίκα αρχηγός του κόμματος που κέρδισε τρεις πολιτειακές εκλογές στην Αυστραλία, καθώς και η πρώτη πρωθυπουργός της Κουίνσλαντ που αύξησε το σύνολο της έδρας του κόμματός της σε τρεις διαδοχικές εκλογές.
Αποτελέσματα
Στις εκλογές σημειώθηκαν τα εξής αποτελέσματα
Παραπομπές
2020 Κουινσλαντ
Δημοψήφισμα ανεξαρτησίας του Νέβις (1998)
Στις 10 Αυγούστου 1998 έλαβε χώρα δημοψήφισμα ανεξαρτησίας στο Νέβις. Αν και εγκρίθηκε από το 62% των ψηφοφόρων, η εκλογική νομοθεσία όριζε ότι για να θεωρηθεί έγκυρο το δημοψήφισμα, έπρεπε να υπάρξει πλειοψηφία δύο τρίτων. Αν είχε εγκριθεί, το Νέβις θα είχε αποσχιστεί από την Ομοσπονδία του Αγίου Χριστόφορου και Νέβις, κάτι που πιθανότατα θα οδηγούσε και στην μετονομασία της χώρας.
Παραπομπές
Κατηγορία:Πολιτική του Αγίου Χριστόφορου και Νέβις
Παναθηναϊκός Β (ποδόσφαιρο)
Ο Παναθηναϊκός Β’ είναι ελληνικός επαγγελματικός ποδοσφαιρικός σύλλογος. Ιδρύθηκε το 2021 και είναι η Β ομάδα του Παναθηναϊκού Α.Ο. Αγωνίζεται στο πρωτάθλημα της Super League 2, όπου έκανε το ντεμπούτο του τη σεζόν 2021–22.
Παραπομπές
Κατηγορία:Παναθηναϊκός (ποδόσφαιρο) Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2021
Νιοστός (μαθηματικά)
Νιοστός-ή-ό είναι ένα επίθετο, που αναφέρεται σε ή συσχετίζεται με την μεταβλητή ν, κυρίως σε μαθηματικές εκφράσεις, στις οποίες το ν συμβολίζει έναν πεπερασμένο ή μη, αόριστο ή τυχαίο φυσικό αριθμό.
Ετυμολογικά, προέρχεται από το γράμμα νι και τη κατάληξη -στός (π.χ. εικοστός, εκατοστός, χιλιοστός κ.ο.κ.).
Παρόμοια σύμβολα, που χρησιμοποιούνται ευρέως στα μαθηματικά, ως αόριστοι φυσικοί αριθμοί, είναι το μ (μιοστός), το i (i-οστός), το j (j-οστός), το k (k-οστός), το ℓ (ℓ-οστός), το m (m-οστός), το n (n-οστός) και άλλοι.
Γενικά, η μεταβλητή ν χρησιμοποιείται, για να αριθμήσει καθένα από τα στοιχεία ενός πεπερασμένου (ή μη) συνόλου: Sa = {a1, a2, a3, ..., av, ..., aN}. Η επίκληση του (τυχαίου) νιοστού στοιχείου av του συνόλου ισοδυναμεί με την επίκληση ενός οποιουδήποτε εκ των Ν στοιχείων του συνόλου.
Παραδείγματα
Κατηγορία:Μαθηματική ορολογία
Echoes
"Echoes" είναι μουσικό κομμάτι των Pink Floyd από το άλμπουμ τους Meddle. Συμπεριλαμβάνεται επίσης στο άλμπουμ Echoes: The Best of Pink Floyd και στη ταινία Live at Pompeii.
Κατηγορία:Τραγούδια του 1971 Κατηγορία:Τραγούδια των Pink Floyd
Ρότα Ονόριο
Ο Ρότα Ονόριο (Rota Onorio Arorae MBE, 1919-2004) ήταν πολιτικός από το Κιριμπάτι. Γεννήθηκε στην Αροράε στις 26 Οκτωβρίου 1919. Υπηρέτησε ως υπηρεσιακός πρόεδρος (πρόεδρος του Κρατικού Συμβουλίου) από τις 10 Δεκεμβρίου 1982 ως τις 18 Φεβρουαρίου 1983 και πρόεδρος της Συνέλευσης από το 1979 ως το 1982. Τιμήθηκε με τον τίτλο του MBE κατά τους εορτασμούς των γενεθλίων της Βασίλισσας το 1970. Απεβίωσε σε ηλικία 84 ετών στις 14 Σεπτεμβρίου 2004. Η κόρη του είναι η πρώην Αντιπρόεδρος του Κιριμπάτι Τέιμα Ονόριο.
Παραπομπές
Κατηγορία:Πρόεδροι του Κιριμπάτι
Μίκυ Μάους
Ο Μίκυ Μάους (αγγλικά: Mickey Mouse) είναι ήρωας κινουμένων σχεδίων της Walt Disney Pictures. Έχει μορφή ποντικιού. Δημιουργήθηκε το 1928 στις ΗΠΑ από τον Γουώλτ Ντίσνεϋ και τον Ουμπ Άιγουερκς. Ο Μίκυ έχει εμφανιστεί σε περισσότερες από 120 ταινίες, οι 5 από τις οποίες ήταν μεγάλου μήκους. Το 1928 πρωταγωνίστησε σε 4 ταινίες, την επόμενη χρονιά σε άλλες 10 και την επόμενη δεκαετία σε 91. Κέρδισε τρεις υποψηφιότητες και ένα ειδικό Όσκαρ, το οποίο απονεμήθηκε στον δημιουργό του, τον Γουώλτ Ντίσνεϋ. Ο Μίκυ Μάους έκανε το ντεμπούτο του στον κινηματογράφο στη Νέα Υόρκη στις 18 Νοεμβρίου του 1928, ως καπετάνιος ατμόπλοιου στην ταινία Steamboat Willie. Επρόκειτο για την πρώτη ταινία κινουμένων σχεδίων με ήχο στην ιστορία του κινηματογράφου.
Ιστορία
Ο Μίκυ Μάους δημιουργήθηκε το 1928 ως αντικαταστάτης του Όσβαλντ ο Τυχερός Λαγός, ενός προηγούμενου χαρακτήρα κινουμένων σχεδίων που δημιουργήθηκε το 1927 από το Disney Brothers Studio και ανήκε στην Universal Pictures. Ο Τσαρλς Μιντζ υπηρέτησε ως μεσάζων παραγωγός μεταξύ του Ντίσνεϋ και της Universal μέσω της εταιρείας του, Winkler Pictures, για τη σειρά κινούμενων σχεδίων με πρωταγωνιστή τον Όσβαλντ. Οι Ντίσνεϋ και Μιντζ είχαν ασυμφωνίες σε δημιουργικά και οικονομικά ζητήματα. Έπειτα από μία συνάντηση στη Νέα Υόρκη, ο Μιντζ αποχώρησε μαζί με τα σχέδια του Όσβαλντ και το μεγαλύτερο μέρος του προσωπικού του Ντίσνεϋ, παράλληλα υποβαθμίζοντας τον Ντίσνεϋ σε μια προσπάθεια να τον αναγκάσει να παραιτηθεί. Ανάμεσα στα λίγα άτομα που έμειναν στο στούντιο του Ντίσνεϋ ήταν ο σχεδιαστής κινουμένων σχεδίων Ουμπ Άιγουερκς, ο μαθητευόμενος καλλιτέχνης Λες Κλαρκ και ο Γουίλφρεντ Τζάκσον.
Μετά τη συνάντηση αυτή και κατά την επιστροφή του με το τρένο προς τη Δυτική Ακτή, ο Ντίσνεϋ είχε ιδέες για έναν νέο χαρακτήρα κινουμένων σχεδίων. Μοιράστηκε αυτές τις ιδέες με τον Άιγουερκς, ο οποίος ήταν εκείνος που σχεδίασε τον Μίκυ. Αρχικά, ο Άιγουερκς δημιούργησε σκίτσα με διάφορα ζώα, όπως σκύλους και γάτες, αλλά κανένα από αυτά δεν άρεσε στο Ντίσνεϋ. Μια θηλυκή αγελάδα και ένα αρσενικό άλογο απορρίφθηκαν επίσης (αργότερα θα εμφανίζονταν ως Κλάραμπελ και Οράτιος Χαλινάρης). Ένας αρσενικός βάτραχος απορρίφθηκε επίσης, ο οποίος αργότερα εμφανίστηκε στη σειρά Flip the Frog που δημιούργησε ο Άιγουερκς το 1930, όταν παραιτήθηκε (προσωρινά) από την εταιρεία του Ντίσνεϋ. Ο Ντίσνεϋ πήρε την έμπνευση για τον Μίκυ Μάους από ένα ήμερο ποντίκι στο γραφείο του στο Laugh-O-Gram Studio στο Κάνσας Σίτι του Μιζούρι. Το 1925, λέγεται ότι ο Χιου Χάρμαν σχεδίασε μερικά σκίτσα ποντικών γύρω από μια φωτογραφία του Ντίσνεϋ, τα οποία ενέπνευσαν τον Ουμπ Άιγουερκς να δημιουργήσει έναν νέο χαρακτήρα με τη μορφή ποντικού για τον Ντίσνεϋ. Αρχικά, το όνομά του ήταν "Mortimer Mouse", αλλά η σύζυγος του Ντίσνεϋ, Λίλιαν, τον έπεισε να το αλλάξει και έτσι δημιουργήθηκε ο Μίκυ Μάους. Στις πρώτες ταινίες όπου ήταν πρωταγωνιστής, ο Μίκυ σχεδιάστηκε εξ ολοκλήρου από τον Άιγουερκς. Για την ταινία κινουμένων σχεδίων Plane Crazy (1928), ο Άιγουερκς παρήγαγε 700 σχέδια την ημέρα και επίσης δημιούργησε το πρώτο comic strip του Μίκυ (εκδοχή κόμικ της ταινίας) που εκδόθηκε στις 13 Ιανουαρίου του 1930.
Σχέδιο και εμφανίσεις
μικρογραφία|δεξιά|230px|Στιγμιότυπο από το [[Steamboat Willie.]] Ο Μίκυ έγινε γνωστός από την πρώτη του κιόλας εμφάνιση το 1928 στην ταινία κινουμένων σχεδίων μικρού μήκους, Steamboat Willie. Η ταινία έκανε αμέσως αίσθηση και καθιέρωσε τον Μίκυ και τη Μίνι ως παγκοσμίως αναγνωρίσιμα είδωλα καρτούν. Στη συνέχεια έπαιζε στη σειρά έγχρωμων κινουμένων σχεδίων μιούζικαλ, Silly Symphony. Στο μικρού μήκους επεισόδιο Μια Μικρή Σοφή Κότα, έκανε πρεμιέρα ο Ντόναλντ Ντακ.
Το 1935, ένας νεαρός animator, ο Φρεντ Μουρ, έκανε την πρώτη αλλαγή στην εμφάνιση του Μίκυ. Οι πρώιμοι animators τον είχαν σχεδιάσει με το σχήμα πολλών κύκλων, οι οποίοι περιόριζαν την κίνησή του. Ο Μουρ, ο οποίος αργότερα ανέλαβε το animation στο κομμάτι Ο Μαθητευόμενος Μάγος της ταινίας Φαντασία, άλλαξε το σχήμα του σώματός του από κυκλικό σε αχλαδοειδές, του έδωσε κόρες στα μάτια καθώς ήταν ολόμαυρα, του πρόσθεσε λευκά γάντια και μίκρυνε τη μύτη του, ώστε να τον κάνει πιο χαριτωμένο.
Ο Μίκυ σχεδιάζεται συνήθως με κοντό κόκκινο παντελόνι, μεγάλα κίτρινα παπούτσια και γιγαντιαία άσπρα γάντια στα χέρια. Το 1941 υπήρξε καθοριστικό έτος για τον Μίκυ ο οποίος, αφού πέρασε τη δεκαετία του 1930 με κοντό παντελόνι, στην ταινία κινουμένων σχεδίων The Little Whirlwind άλλαξε ύφος. Μεταξύ 1942 και 1944, στις ταινίες και στα κόμικ, το παντελόνι μάκρυνε και ο Μίκυ άρχισε να φορά επίσης σακάκι, γραβάτα, καπέλο και άλλα αξεσουάρ, που τον έκαναν να φαίνεται πιο μοντέρνος και ώριμος.
Το 1999, ο Μίκυ επέστρεψε στην τηλεόραση με την σειρά Mickey Mouse Works. Το 2000, συμμετείχε στην ταινία Μίκυ: Μια φορά κι έναν Καιρό. Την περίοδο 2001 έως 2003, μερικά επεισόδια της σειράς Mickey Mouse Works χρησιμοποιήθηκαν για την σειρά Η παρέα του Μίκυ, μια σειρά με όλους τους επώνυμους χαρακτήρες της Disney. Μερικά χρόνια αργότερα, δημιουργήθηκε η προσχολική σειρά Η Λέσχη του Μίκυ του Disney Junior. Μέχρι το 2013 είχαν προβληθεί στο Disney Channel μερικά καινούρια επεισόδια διάρκειας τριών λεπτών με τον Μίκυ και την παρέα του.
Τον 21ο αιώνα, ανάμεσα στους πολυάριθμους σχεδιαστές των ιστοριών του ανά τον κόσμο, ορισμένοι εξακολουθούν να προτιμούν την προηγούμενή του εμφάνιση. Είναι η περίπτωση της δανέζικης σχολής, της οποίας ωστόσο ηγούνται Ισπανοί και Νοτιοαμερικανοί δημιουργοί όπως ο Φρανσίσκο Ροντρίγκες Πεϊνάντο, ο Χόρχε Νταβίντ Ρέντο, ο Χοακίν Κανισάρες Σάντσες, ο Χαβιέ Βίβες Ματέους και ο Σέζαρ Φεριόλι Πελάες, οι οποίοι έως σήμερα σχεδιάζουν συχνά τον Μίκυ με κοντό παντελόνι. Υπογραμμίζουν ότι με την πάροδο του χρόνου, ανεξάρτητα από τον τρόπο ένδυσης του, έμεινε απαράλλαχτος ως χαρακτήρας.
Βιογραφία
Στο φανταστικό κόσμο των κινουμένων σχεδίων, ο χαρακτήρας του Μίκυ διαμένει στην ομώνυμη πόλη Μίκυ Σίτυ, που ανήκει στο Mickey Mouse Universe. Είναι νυμφευμένος με τη Μίνι Μάους, ενώ καλύτερος φίλος του είναι ο Γκούφυ, ένας γκαφατζής και αδέξιος ανθρωπόμορφος σκύλος. Το κατοικίδιό του είναι ο σκύλος Πλούτο. Εργάζεται ως ντετέκτιβ λύνοντας διάφορες μυστηριώδεις αστυνομικές υποθέσεις. Τις υποθέσεις αυτές του αναθέτει ο Ο' Χάρα, αρχηγός της αστυνομίας. Εχθροί του είναι κυρίως ο Μαύρος Πητ και το Μαύρο Φάντασμα. Ως προσωπικότητα, ο Μίκυ είναι καλόκαρδος, ευγενικός, αυθόρμητος και παρορμητικός.